**Université de Beaia**

**Faculté des lettres et des langues**

**Département de langues et culture amazighes**

**Cours de première année : Master didactique**

**Module : Littérature amazighe contemporaine // semestre II**

**Cours préparés et mis en ligne par M. OULEBSIR Karim**

**Année universitaire 2022/2023**

**II- Umyi deg tsekla timawit taqbaylit**

Tazwert:

Imassanen n tsekla timawit taqbaylit, wid d-igemren, wid yesseqlen negh wid igan tizrawin, segmi bdan yimuhal ( send anekcum n Fransa) almi d taggara n tasut tis 20 (1996), ulac win I d-yemmeslayen ghef tewsit n wumyi deg tsekla tamazight s umata. Kra nnan-d ulac akk later n tewsit-a, wiyad ttun-t madi, ur d-mmeslayen ara akk fell-as. Ggtent tezrawin d yedlisen ghef tmucuha, inzan, tiwsatin n tmedyazt, ma d umyi am waken ur yelli.

Yiwen seg-sen d Henri Basset, deg tezrawt-is deg useggas n 1920 Essai sur la littérature des berbères, anda yura :  « chez les berbères, nul mythe, rien que le rite.” ghas akken deg yinadiyen-is yufa kra n yedrisen ur llin d timucuha ur llin d ayen-nniden, maca ur ten-isemma ara d umyiten, yerra-t lhal yesnulfa-d tanfalit akken ad ten yessismel : legendes explicatives yerra ten d tiqsidin yessegzayen. Iwacu akka ?

Acku deg usatal n temhersa, urumyen, ghas d imassanen, usan-d s yiwet n tmughli n usehqer, am wakken igherfan n Tefriqt d iwehciyen, war tagherma, ihi ur giren ara deg lbal nnsen ad ilin wumyiten deg tmurt war tagherma.

Llant tmental-nniden i yejjan ur d-iban ara:

* Acku d timawit, tiwsatin myekcament, tawsit-a n wumyi tekcem, teffer deg tiyad.
* Acku umyi yettak-d asegzi-nniven I temsal n ddunit yexdan I tesredt, ihi wwten akk akken ur d-ittban, hesben-t d akfar.
* Deg yedrisen n wumyi, yella yayen yerzan tuzzuft, ghef way-a ur t-ttalsen ara yimawlan I warraw nnsen, yeqqim yettwattu.
* **Tabadut n wumyi:**

Umyi d tawsit ger tewsatin n tsekla timawit, d tsarist am tmacahut, d ullis am tmacahut, maca yemgarrad ghef tmacahut ama deg wayen yerzan tulmisin n daxel ama deg tid n berra.

- Umyi d ullis agejdan, d ullis iressan lsas n kra n tilawt I nettwali ass-a. d ullis I d-yettalsen kra yevran deg wakud amewaru (asmi tebda ddunit), d tigawin Igan yirebbiyen, I yessersen lsa I kra n tghawsa I mazal ar ass-a, ar azekka. Umyi tawuri-s d asegzi, d tiririt ghef kra n yisteqsiyen iceghben talsa :

- Aygher I tella lmut?

- Aygher tudert teççur d uguren?

- Iwacu d argaz I ixeddmen ghef twacult?

- Amek almi inisi ila kra n uxemmuj akken deg unyir-is?

- Iwacu agur n tziri mi ara d-iban deg yiv yes3a kra n ccwami tiberkanin?

**2- Amud i d-yegmer Frobenius:**

Frobenius d yiwen umassan n tmurt n Lalman, ihemmel ad ihewwes ad yennadi deg wayen yerzan idelsan d tutlayin n Tefriqt.

Deg useggas n 1914 yerza-d ar tmurt n leqbayel akken ad yissin idles-is, igmer-d atas n tmucuha I as-d-ulsen kra n yemgharen I yellan d imsulgha-ines deg temnadin n Dra3 Lmizan akk d At Yani.

Ayen akk I d-yegmer d ullisen yura-t yessuffegh-it-id s tutlayt talmant deg wazal n 4 yedlisen, yiwen ur yezri d acu I yura af leqbayel, yeqqim umahil-is ur yettwassen ara acku wid yettnadin deg unnar n tmazight ur ghrin ara talmant. Qqimen akken almi d aseggas n 1996 anda yiwen uqbayli yettidiren deg tmurt n Lalman yufa-ten, yeghra-ten, dgha yebges ad ten-id-yerr ar tefransist. Ffghen-d s tefransist deg useggas n 1998, wwven-d ar Lezzayer. Mi ten-walan wid yettnadin deg unnar n tsekla timawit, ufan belli ghas akken azwel n udlis “ contes kabyles” maca maççi anagar timucuha I yellan. Deg udlis amezwaru, yella yiwen uhric iga-yas Frobenius azwel “ les mythes de la création et de la représentation du monde”

Imassanen n tmazight wehmen d acu-ten yedrisen-a, urjin slan yes-sen, ssnen kan timucuha, dgha bdan anadi deg unnar ma yella d tidet deg tsekla taqbaylit llan wumyiten I d-yessegzayen ddunit.

Amud n umeskar-a deg-s azal n 25 yedrisen i nezmer ad nebdu ghef krad n taggayin :

* 4 imezwura ttmeslayen-d ghef wamek I d-iban umdan ghef wudem lqa3a, argaz amezwaru d tmettut tamezwarut. Azger amezwaru d twemmat tamezwarut. Akud deg yevrisen-a d akud n tazwara: asmi tessawal ddunit, zzman amezwaru. Tallunt : llan deg tallest n ddaw tmurt, ulin-d ar tafat n nnig tmurt.
* Idrisen-nniden almi d wis 18 ttmeslayen-d akk ghef tadra n kra n tghawsa : ansa I d-yekka wayi, ansa I d-yusa wihen, ighersiwen, lmut, ixeddim, imettawen…..
* Idrisen-nniden almi d 25 fflen gher wakud amazray, cban umyi maca ur lin ara atas n tulmisin n wumyi, d anexlud.
* **Tulmisin n berra n wumyi deg tmetti taqbaylit tansayt:**
* Umyi tawuri-s d asegzi n kra n tilawt, d tiririt ghef kra n usteqsi.
* Adris n wumyi icud gher kra n usekkir i nxeddem deg tmetti : adris n unzar yeqqen gher usekkir n umghar n uqruc I xeddmen deg kra n temnadin akken ad d-ighli ugeffur. Am udris n tesredt I yeqqnen gher usekkir n tzallit.
* Allus is yettili anagar deg yid, ulac deg wass, azal n 4 wuvan yemsedfaren, ulac nnig n 4.
* Id aneggaru n wallus, zellun asfel, ayazid negh ahuli.
* Allus deg berra, deg teégi negh deg lexlawi, ur ilaq ara deg uxxam.
* Umyi yeqqen gher usekkir, d asekkir i t-id-yesmektayen. MD umyi n unéar yeqqen gher usekkir n umghar uqruc.
* Umyi ttwalin-t wid I t-yettasen d ughris (sacré), ayen yellan deg-s ttwalin-t d tidet,n d tilawt.
* gher tama n wallus, deg wumyi yettili ughefyinaw (métadiscours), anamek n way-a, mi ara ifak wallus n tedyanin, win I d-yettalsen irennu-d kra n lehdur sghur-s, yettmeslay-d ghef wayen akken I yellan deg wumyi : “ ihi, seg wass-nni ar ass-a, tettkemmil, nughal ur nxeddem ara akka…”
* **Tulmisin tigensanin n wumyi:**
* Akud d izri ibanen: Ass amezwaru, mi tebda ddunit, asmi tessawal ddunit.
* Tallunt tikwal tban, tla isem, d amkan yellan deg tilawt: Adrar n Hizer, Mekka…
* Udmawen : D irebbiyen, negh d imdanen ur nelli am nekni, d amdan icban rebbi.
* Taghessa n uvris ters ghef sin n waddaden: addad amezwaru n lhaja uqbel ad yevru kra, amek I tughal segmi yedra kra, seg wass-nni teqqim akken ar ass-a.

**Armud n TD**

* **Gmer-d tamacahut gher yimawlan-ik negh anda –nniden, syin akin eg-as tasledt taseklant i lmend n uzenzigh n wallus.**
* **Serwes ger wumyi d tmacahut deg tfelwit ara d –txedmed.**